PATVIRTINTA

Krekenavos Mykolo Antanaičio

gimnazijos direktoriaus 2017 m. rugsėjo 1 d.

įsakymu Nr. V-314

**PAŽINTINĖS IR KULTŪRINĖS VEIKLOS ORGANIZAVIMO TVARKOS APRAŠAS**

# I. BENDROSIOS NUOSTATOS

1. Pažintinės ir kultūrinės veiklos organizavimo tvarkos aprašas (toliau – aprašas) reglamentuoja Krekenavos Mykolo Antanaičio gimnazijos (toliau – gimnazija) tikslingą pažintinės, kultūrinės, meninės, sportinės, projektinės mokinių veiklos (toliau – pažintinė veikla) organizavimą.
2. Aprašo tikslas – užtikrinti tikslingą ir racionalų lėšų, skirtų pažintinei veiklai, panaudojimą, reglamentuoti renginių organizavimą iružtikrinti renginiuose dalyvaujančių mokinių saugumą.
3. Aprašas parengtas vadovaujantis Vaikų turizmo renginių organizavimo aprašu, patirtintu Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330; Mokinių pažintinei veiklai skirtų lėšų naudojimo metodinės rekomendacijomis, patvirtintomis Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK-1934.
4. Apraše vartojamos sąvokos:
   1. **pažintinis objektas –**turintis sociokultūrinę ar meninę vertę objektas;
   2. **gimnazijos pažintinės veiklos lėšos –** gimnazijos mokinio krepšelio pažintinei veiklai skirtų lėšų dalis;
   3. **ekskursija** – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;
   4. **išvyka – organizuotas vaikų grupių keliavimas į numatytą turizmo objektą panaudojant transporto priemones;**
   5. **sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;**
   6. **turizmo renginio vadovas – asmuo, turintis tinkamą pasirengimą, t. y. turintis pažymėjimą, kad gali dirbti vaikų turizmo renginių vadovu, organizuojantis pasiruošimą turizmo renginiui ir jam vadovaujantis;**
   7. **turistinė stovykla – trumpalaikio vaikų poilsio organizavimas rekreacinėje teritorijoje įrengtoje stovyklavietėje;**
   8. **vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;**
   9. **varžybos – organizuotas vaikų (jų grupių) rungtyniavimas ugdymo tikslais;**
   10. **žygis – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;**
5. Kitos apraše naudojamos sąvokos atitinka Lietuvos Respublikos švietimo įstatyme vartojamas sąvokas.

**II. PAŽINTINĖS VEIKLOS TIKSLAS, UŽDAVINIAI IR PRINCIPAI**

1. Pažintinės veiklos tikslas – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę.
2. Organizuojant pažintinę veiklą keliami šie uždaviniai:
   1. ugdyti kompetencijas, padėsiančias mokiniui formuotis ir išlaikyti tautinę savimonę;
   2. skatinti naujas pažinimo formas ir metodus;
   3. skatinti pamokų organizavimą netradicinėse aplinkose už mokyklos ribų (muziejuose, parodose, gamtoje ir pan.);
   4. skatinti pažinti savo gyvenamąją vietovę, regioną, šalį, jos papročius bei tradicijas.
3. Organizuojant pažintinę veiklą, laikomasi šių principų:
   1. aktualumo – veiklaatitinka pažintinį objektą lankančių mokinių kultūrinę ir socialinę patirtį;
   2. demokratiškumo – gimnazijos bendruomenė identifikuoja poreikius ir nustato prioritetus;
   3. prieinamumo – veikla prieinama visiems mokiniams, nepriklausomai nuo jų mokymosi galimybių, rezultatų ir socialinės padėties;
   4. visuotinumo – lėšos pažintinei veiklai yra skiriamos kiekvienam mokiniui, besimokančiam pagal  pradinio, pagrindinio ir vidurinio ugdymo programas.

**III. PAŽINTINĖS VEIKLOS ORGANIZAVIMAS IR LĖŠŲ PANAUDOJIMAS**

1. Gimnazijoje vykdoma pažintinė veikla planuojama, rengiant gimnazijos mokslo metų ugdymo planą: numatomos veiklų temos, organizavimo laikas, veiklos skirtas dienų skaičius.
2. Pažintinė veikla organizuojama atsižvelgiant į gimnazijoje organizuojamus tradicinius renginius, siejama su bendrosiomis programomis, gimnazijos ugdymo tikslais, mokinių poreikiais.
3. Pažintinė veikla organizuojama pirmiausia išnaudojant virtualias, netradicines erdves gimnazijoje, teritorijos, kurioje yra gimnazija, teikiamas galimybes, palaipsniui pereinant prie savivaldybės, apskrities ar šalies pažintinių objektų
4. Rekomenduojami tokie pažintiniai objektai kaip muziejai, istorijos, gamtos, geografijos, kultūros paminklai, teatrai ir šios veiklos formos: ekskursija, išvyka, sąskrydis, vaikų turizmo renginys, varžybos, žygis.
5. Kita veikla (pvz.: kraštotyrinė veikla, spektaklis, paroda,koncertas, mokomojo dalyko(ų) projektas, kitos institucijos ar socialinio partnerio inicijuotas projektas, renginys, konkursas ir kt.) gali vykti pamokų metu, jei veikla dera su bendrosiomis programomis ir integruojama į mokomųjų dalykų temas.
6. Mokiniai per mokslo metus nuosekliai dalyvauja pažintinėje veikloje.
7. Turizmo renginio vadovas, organizuojantis renginį privalo:
   1. ne vėliau kaip prieš 5 dienas raštu informuoti tėvus (globėjus, rūpintojus) apie išvykos tikslus, vietą, laiką ir išlaidas (jei tokios yra);
   2. turėti tėvų (globėjų, rūpintojų) sutikimą suteikti pirmąją pagalbą nelaimingo įvykio atveju;
   3. ne vėliau kaip prieš 3 darbo dienas iki renginio pateikti gimnazijos direktoriui dokumentus:
      1. renginio programą (1 priedas);
      2. renginyje dalyvaujančių vaikų saugos instruktavimo lapą(2 priedas)
      3. tėvų (globėjų, rūpintojų) sutikimus (3 priedas).
8. Gimnazijos direktorius tvirtina turizmo renginio vadovą ir lydinčius asmenis. Didesnėms nei 15 vaikų grupėms skiriami 2 lydintys asmenys; vadovu skiriamas asmuo, turintis pažymėjimą, leidžiantį dirbti vaikų turizmo renginių vadovu.
9. Pažintinę veiklą vykdantys asmenys atsako už mokinių saugumą ir drausmęrenginio metu.
10. Pažintinės veiklos renginiuose dalyvaujantys vaikai:
    1. susipažinę su turizmo renginio organizavimo tvarka ir saugos reikalavimais pasirašo renginyje dalyvaujančių vaikų saugos instruktavimo lape(2 priedas);
    2. prieš turizmo renginį pasiskirsto pareigomis, užduotimis ir kt.;
    3. privalo laikytis elgesio normų, būti drausmingi ir mandagūs, vykdyti turizmo renginio vadovo(-ų) nurodymus.
11. Mokinių grįžimą į namus po turizmo renginio užtikrina tėvai (globėjai, rūpintojai).
12. E. dienyne klasės vadovai pildo grupės „Pažintinė ir kultūrinė veikla“ temas (temų skaičius atitinka tos klasės dienos pamokų tvarkaraštį):
    1. jei į renginį, ekskursiją, išvyką ir pan. vyksta ne mažiau kaip 65 proc. klasės mokinių,žymimos datos ir skiltyje „Tema, klasės darbai, numatomi pasiekimai” nurodoma pažintinės veiklos tema, direktoriaus įsakymo data ir numeris;
    2. jei išvyksta mažiau nei 65 proc. klasės mokinių, likę mokiniai privalo dalyvauti pamokose, jiems organizuojama ugdomoji veikla pagal numatytą tvarkaraštį.
13. Lėšos, skirtos mokinių pažintinei veiklai, naudojamos apmokėti už:
    1. mokinių dalyvavimą kitų švietimo teikėjų organizuojamose pažintinėse edukacinėse programose ir projektuose;
    2. bilietus į pažintinius objektus;
    3. mokinių ir juos lydinčių asmenų kelionės (transporto) į pažintinius objektus išlaidas;
    4. gido paslaugas.
14. Lėšų negalima naudoti:
    1. kelionių į užsienį ir su jomis susijusioms išlaidoms apmokėti;
    2. mokytojo darbo apmokėjimui už organizuojamą pažintinę veiklą;
    3. mokinių išvykų į olimpiadas, konkursus, sporto varžybas ir pan. apmokėjimui;
    4. pramoginių renginių lankymo ir organizavimo išlaidoms apmokėti;
    5. projektų, programų parengimo išlaidoms apmokėti;
    6. mokinių poilsio organizavimui.
15. Gimnazijos direktorius pažintinei veiklai gali panaudoti rėmėjų ir, suderinęs su steigėju, kitas sutaupytas mokinio krepšelio lėšas.
16. Siekdama pažintinės veiklos kokybės, veiksmingumo didinimo, paslaugų savikainos mažinimo, gimnazija gali sudaryti bendradarbiavimo sutartis dėl pažintinės veiklos organizavimo su neformaliojo švietimo, kultūros ir kitomis įstaigomis, nevyriausybinėmis organizacijomis.

**IV. BAIGIAMOSIOS NUOSTATOS**

1. Pažintinės veiklos organizavimą koordinuoja neformaliojo vaikų švietimo organizatorius.
2. Aprašas įsigalioja suderinus su mokytojų taryba ir patvirtinus gimnazijos direktoriaus įsakymu.
3. Aprašas gali būti,suderinus su mokytojų taryba, keičiamas gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pažintinės ir kultūrinės veiklos organizavimo tvarkos aprašo

1 priedas

**PAŽINTINĖS IR KULTŪRINĖS VEIKLOS PROGRAMA**

|  |  |
| --- | --- |
| Veiklos programos pavadinimas |  |
| Veiklos forma |  |
| Programos rengėjas(-ai)  (vardas, pavardė, kvalifikacija) |  |
| Dalyviai (klasė, skaičius ir amžius) | Klasė:  Dalyvių skaičius:  Amžius: |
| Tikslas(-ai) ir uždaviniai: |  |
| Veiklos turinys (tematika, programos dermė su ugdymo programa ir mokinių ugdytinomis kompetencijomis) |  |
| Siektini rezultatai (pagilintos turimos ir/ar įgytos naujos mokinių kompetencijos, pasiekimai ir pažanga) |  |
| Data |  |
| Maršrutas |  |
| Programos trukmė (išvykimo ir grįžimo laikas) | Išvykstama:  Grįžtama: |

Renginio vadovas \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Pažintinės ir kultūrinės veiklos organizavimo tvarkos aprašo

2 priedas

**RENGINYJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(renginio pavadinimas)

**DALYVAUJANČIŲ VAIKŲ SAUGOS INSTRUKTAVIMOLAPAS**

|  |  |  |  |  |
| --- | --- | --- | --- | --- |
| Instruktažo vykdytojo pareigos, vardas, pavardė | | Instruktažo vykdytojo parašas | Instruktažo data | Įsakymo data, Nr.  (pildo sekretorė) |
|  | |  |  |  |
| Trumpas instruktažo turinys | |  | | |
| Eil. Nr. | Instruktuojamojo asmens vardas, pavardė | | Instruktuoto asmens parašas | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |
|  |  | |  | |

Renginio vadovas \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas pavardė)

Pažintinės ir kultūrinės veiklos organizavimo tvarkos aprašo

3 priedas

...............................................................................................................................................................

(vardas, pavardė)

...............................................................................................................................................................(adresas, telefonas)

# SUTIKIMAS

.........................

(data)

Aš, ............................................................................................................, sutinku, kad mano sūnus (dukra) .........................................................................................................................................

20...... m........................... mėn. ...d. vyktų į .........................................................................................

................................................................................................................................................................................................................................................................................................................................

Sutinku, kad, esant reikalui, mano vaikui būtų suteikta medicinos pagalba.

Patvirtinu, kad neturėsiu pretenzijų renginio vadovui ir gimnazijai, jei įvyks nelaimingas atsitikimas ne dėl renginio vadovo kaltės.

Mano tel. Nr. .........................................

................................... .......................................................

(parašas) (vardas, pavardė)